Спирачни дискове – как да разберете, че са за смяна?
Монтираните спирачни дискове са важен елемент от цялостната спирачна система на превозното средство. Те играят огромна роля в гарантирането на максималния комфорт, както и на необходимите нива на безопасност при шофиране. Нужно е да сте сигурни, че настоящите спирачни дискове на автомобила ви работят достатъчно ефективно и няма да ви създадат проблем или да ви поставят пред рискова ситуация в даден момент. Ето няколко признака, които биха могли да ви подскажат, че нещо не наред и е време да се вземат нови спирачни дискове:
необичен шум или стържене при натискане на спирачките – ако често чувате необичаен шум или стържене, когато натискате спирачките на вашия автомобил, това определено говори за проблем с настоящите ви спирачни дискове. В подобна ситуация е наложително да се обърнете към професионалист, който да направи преглед на превозното средство.
вибрация по време на спиране – вибрацията по време на спиране в повечето случаи означава изкривяване на някой от настоящите спирачни дискове. Проблем, който вероятно с времето ще доведе до загуба на спирачните характеристики и поставяне в рискови ситуации на пътя. Препоръчваме ви при усещане на такива вибрации да не губите време, а да си закупите и монтирате нови спирачни дискове.
удължаване на спирачния път – или казано с други думи, разстоянието, необходимо на превозното средство, за да се забави и да спре напълно след натискане на спирачките, се е увеличило напоследък. Удължаването на спирачния път се свързва с износени спирачни дискове. Необходимо е във възможно най-кратки срокове въпросните спирачни дискове да се заменят с нови, преди да се е стигнало до пътни инциденти, застрашаващи човешкия живот и здраве.
външни признаци за износване – и не на последно място, следете за външни признаци за износване на съответните спирачни дискове. Като правило въпросното износване не бива да е по-голямо от 1-2 мм от която и да било страна. В случай на образуване на ръб по периферията на вашите спирачни дискове, трябва да се извърши незабавна смяна.